Gundars Daudze

Gundars Daudze (dzimis  Rīgā) ir latviešu ārsts un politiķis. 2007.—2010. gadā bija 9. Saeimas priekšsēdētājs,Gundars Daudze , ziņas par deputātu Saeimas mājaslapā, pārskatīts  bet 10. Saeimā un 12. Saeimā — Saeimas priekšsēdētāja biedrs. Bijis ievēlēts arī sekojošajos Saeimas sasaukumos, šobrīd 14. Saeimas deputāts. Vadīja Valsts prezidenta Andra Bērziņa kanceleju. Pārstāv politisko apvienību Zaļo un Zemnieku savienība un tajā ietilpstošo partiju "Latvijai un Ventspilij".

 Dzīvesgājums 
G. Daudze dzimis Rīgā, medicīnas studentu ģimenē. Pēc Rīgas Medicīnas institūta beigšanas vecāki tika nosūtīti strādāt Talsos, kur pagāja daļa viņa bērnības. Mācījies Talsu 2. astoņgadīgajā skolā, bet 1975. gadā, kad tēvam Romualdam Daudzem piedāvāts nodaļas vadītāja amats Rīgas pilsētas 4. slimnīcā, ģimene pārcēlās atpakaļ uz Rīgu. Rīgā G. Daudze 1983. gadā absolvēja 49. vidusskolu. Tai pašā gadā viņš iestājās Rīgas Medicīnas institūta Pediatrijas fakultātē, ko absolvēja 1989. gadā. Gadu turpinājis studijas internatūrā, viņš ieguva ārsta anesteziologa-reanimatologa specialitāti.Gundars Daudze , biogrāfija oficiālajā mājaslapā, atjaunota , pārskatīta 

Paralēli studijām G. Daudze strādāja Gaiļezera slimnīcas reanimācijas nodaļā par medbrāli, bet pēc studiju beigšanas tika nosūtīts darbā uz Ventspils slimnīcu, kur strādāja anestezioloģijas un intensīvās terapijas nodaļā par ārstu anesteziologu—reanimatologu. 1996. gadā G. Daudze tika iecelts par Ventspils slimnīcas galveno ārstu, bet pēc slimnīcas reorganizācijas kļuva par SIA "Ventspils slimnīca" valdes locekli, joprojām turpinot ārsta praksi.

G. Daudzes dzīvesbiedre ir Marika Daudze, ģimenē ir divas meitas. Brīvajā laikā nodarbojas ar burāšanu.

 Politiskā darbība 
1997. gadā G. Daudze sācis darbu Ventspils pilsētas domē kā Veselības aizsardzības komisijas priekšsēdētāja vietnieks. 2001. gadā viņš iestājas politiskajā partijā "Latvijai un Ventspilij" un kļuva par tās valdes locekli. 2005. gada pašvaldību vēlēšanās G. Daudze tika ievēlēts par Ventspils domes deputātu.2005. gada pašvaldību vēlēšanu rezultāti , ziņas CVK mājaslapā, pārskatīts 

2006. gadā 9. Saeimas vēlēšanās no Zaļo un Zemnieku savienības saraksta, kurā piedalījās arī "Latvijai un Ventspilij", G. Daudze tika ievēlēts 9. Saeimā.9. Saeimā ievēlētie deputāti , ziņas CVK mājaslapā, pārskatīts  Tā paša gada novembrī G. Daudze kļuva par Labklājības ministrijas parlamentāro sekretāru, bet  pēc Induļa Emša atkāpšanās no amata G. Daudze tika ievēlēts par Saeimas priekšsēdētāju.ZZS Saeimas priekšsēdētāja amatam virza deputātu Daudzi, LETA, raksts publicēts portālā apollo.lv , pārskatīts Par Saeimas priekšsēdētāju ievēl Gundaru Daudzi, LETA, raksts publicēts portālā apollo.lv , pārskatīts Ko žurnālistiem pastāstīja Gundars Daudze, intervija laikrakstā Latvijas Avīze, publicēta portālā apollo.lv  Pēc ievēlēšanas par valsts otro augstāko amatpersonu G. Daudze atstāja Ventspils slimnīcas galvenā ārsta amatu, tomēr turpināja dežūras slimnīcā, lai nezaudētu ārsta kvalifikāciju.

Politiskajā darbībā Daudze kritizēts par aicinājumu vēlētājiem nepiedalīties  referendumā par grozījumiem Satversmē.Daudze aicina pilsoņus nepiedalīties referendumā vai balsot "pret" , LETA, raksts portālā NRA.lv , pārskatīts Daudzes čuriki, Sergejs Kruks, raksts portālā politika.lv , pārskatīts  Saeimas opozīcija, politologi un mediji apšaubījuši G. Daudzes izpratni par politiku.Daudze brīdina un biedē. Vai piemērots savam amatam?, Gunta Sloga, raksts portālā diena.lv , pārskatīts Anesteziologs — otra augstākā amatpersona, Ināra Egle, raksts portālā diena.lv , pārskatīts 

2010. gada oktobrī ievēlēts 10. Saeimā no Zaļo un Zemnieku savienības saraksta. Zaudēja Saeimas priekšsēdētāja amatu (par 10. Saeimas priekšsēdētāju ievēlēja Solvitu Āboltiņu), tomēr saglabāja vietu Saeimas prezidijā, kļūdams par Saeimas priekšsēdētājas biedru.

Pēc Andra Bērziņa ievēlēšanas par Valsts prezidentu viņš izvēlējās G. Daudzi par prezidenta kancelejas vadītāju.  G. Daudze nolika Saeimas deputāta mandātu. 2014. gadā kandidēja 12. Saeimas vēlēšanās, tika ievēlēts 12. Saeimā, kur pildīja Saeimas priekšsēdētājas biedra pienākumus. 2018. gada rudenī ievēlēts 13. Saeimā no Zaļo un Zemnieku savienības, tāpat iekļūšanai parlamentā pietiekošu vēlētāju atbalstu saņēma arī 2022. gada Saeimas vēlēšanās un darbojas 14. Saeimā.

 Atsauces 

 Ārējās saites 

Kategorija:1965. gadā dzimušie
Kategorija:Rīgā dzimušie
Kategorija:"Latvijai un Ventspilij" politiķi
Kategorija:Saeimas priekšsēdētāji
Kategorija:9. Saeimas deputāti
Kategorija:10. Saeimas deputāti
Kategorija:12. Saeimas deputāti
Kategorija:13. Saeimas deputāti
Kategorija:14. Saeimas deputāti
Kategorija:Latvijas parlamentārie sekretāri
Kategorija:Latvijas mediķi
Kategorija:Rīgas Medicīnas institūta absolventi
Kategorija:Triju Zvaigžņu ordeņa lielvirsnieki